text: Vejsalt er på vej 
  20 december 2010 kl. 08.59
  Fragtskib fra Australien leverer snart redningen for mange danske kommuner: 70.000 tons vejsalt.
  Efterspørgslen efter vejsalt er igen i år helt enorm, fordi Europa svømmer i sne. I Danmark er vi ved at løbe tør for vejsalt efter mange ugers snevejr. Således har Esbjerg kun vejsalt tilbage til fem-seks dage. Men nu er der nye forsyninger på vej, skriver Fredericia Avisen.
  
  Losses i Fredericia 
  Et fragtskib fra Australien ankommer til Fredericias havn den 15. januar. Med sig i lasten har de intet mindre end 70.000 tons vejsalt, som skal leveres til GC Rieber Salt i Fredericia.
  Også sidste år kom der et fragtskib med ekstra last af vejsalt til firmaet i Fredericia på grund af den hårde vinter. Det var tale om et fragtskib fra Tyskland med "blot" 4.000 tons vejsalt.
  